مغربي يالاه دخل لسجن فمدينة “فيتشينسا”، وهو يتعرض لاعتداء جسدي خايب على يد سجين إيطالي، نقلوه على إثرو لقسم العناية المركزة في فحالة جد حرجة. وحسب صحيفة “لارينا” الإيطالية، فإن السجين المغربي الي سميتو “عبد الغني صميد” وفعمرو 36 سنة، وكان تشد فالحبس غير صباح الجمعة، بسبب التورط ديالو فاستغلال مهاجرين سريين بتشغيلهم بطريقة غير مشروعة، تعرض لاعتداء عنيف زوال نفس اليوم، من قبل زميلو فالزنزانة وهو إيطالي من صقيلية فسجن “سان بيو 10” بمدينة “فيتشينسا” بعد سوء تفاهم بسيط. وناض ليه الإيطالي بعدما هرس طابلة كانت فالزنزانة، وحيد ليها رجليها، وبدا كيخبط فالثلاثيني المغربي وفنيتو يقتلو، ودوز فيه شي دقات خايبة بالراس تسببو للضحية فنزيف حاد، استدعى تحويلو لقسم الإنعاش فمستشفى “سان بورتولو” في “فيتشينسا” لإنقاذ حياتو. 
حباس طالياني صيفط مغريبي يالاه دخل للحبس للإنعاش